
G. Ne pregătim să celebrăm duminica solemnităţii lui Cristos, Regele universului. Această ultimă duminică din anul liturgic ne face să contemplăm domnia lui Cristos, mort şi înviat, Mielul-Păstor al singurei Turme a lui Dumnezeu, care domneşte peste toate. Suntem invitaţi să privim la Domnul, care în dăruirea totală a vieţii sale exprimă iubirea sa nemărginită faţă de noi. Crucea lui Cristos şi Evanghelia sa sunt singurul stindard în jurul căruia se adună popoarele sub semnul iubirii. Cu bucurie, încredinţăm lui drumul nostru, aşteptând judecata, care va fi conform iubirii pe care am trăit-o în relaţia noastră cu ceilalţi şi nu după cantitatea faptelor împlinite. 

 de adoraţie
S. Preamăriţi-l pe Domnul pentru că este bun:          
T. Pentru că veşnică este îndurarea lui.

S. Lăudaţi şi binecuvântaţi numele lui:

T. Toate popoarele lăudaţi-l pe Domnul,

     Voi, toate naţiunile, preamăriţi-l,  

     Pentru că mare este dragostea lui pentru noi,  

     Şi fidelitatea Domnului durează în veci.  

S. Gustaţi şi vedeţi cât de bun este Domnul

T. Fericit este omul care se încrede în el.
G. Să-i cerem Domnului să întărească credinţa noastră în dragostea lui şi să spunem: Măreşte  Doamne, credinţa noastră.
L.- Cristoase, tu care eşti Calea, Adevărul şi Viaţa.

   - Cristoase, care îl primeşti pe păcătosul care se întoarce la tine.

   - Cristoase, tu care eşti apa care stinge setea.

   - Cristoase, tu care eşti pâinea adevărată care hrăneşte şi susţine. 

   - Cristoase, Bunule Samaritean, care te îngrijeşti de rănile noastre.  

   - Cristoase, care îi consolezi pe cei mâhniţi şi sufletele bolnave.

   - Cristoase, care dai speranţă celor descurajaţi.

   - Cristoase, care hrăneşti păsările cerului şi îmbraci crinii câmpului.

                 - Cristoase, care dai însutit celui care lasă totul pentru a te urma. 

   - Cristoase, tu care eşti lumina drumui nostru.

   - Cristoase, adevărul care nu dezamăgeşte şi viaţa care nu apune.

T. Îţi mulţumim ţie, Doamne Isuse, pentru că ai oferit Trupul şi Sângele tău                    pentru salvarea lumii şi a sufletelor noastre. Menţine puternică în noi credinţa în tine şi 
fă, ca, hrăniţi cu Sfânta Împărtăşanie, să trăim porunca dragostei pentru a te lăuda cu viaţa noastră şi pentru a mărturisi cuvântul tău de mântuire. A[image: image4.png]


min.
Aleluia
Din Evanghelia după sf. Luca (cfr. 23, 1-43)

„Şi  mulţimea L-a dus pe Isus înaintea lui Pilat. Şi au început să-L pârască, zicând: Pe Acesta L-am găsit răzvrătind neamul nostru şi împiedicând să dăm dajdie Cezarului si zicând că El este Cristos rege. (...) Atunci Pilat i-a zis:”Aşadar, eşti rege?” Isus i-a răspuns:”Tu spui că eu sunt rege. Eu pentru aceasta m-am născut şi pentru acesta am venit în lume,ca să dau mărturie despre adevăr. Oricine este din adevăr ascultă glasul meu”. Şi Pilat a zis către arhierei şi către mulţimi: Nu găsesc nici o vină în Omul acesta. Dar ei strigau, zicând: Răstigneşte-L! Răstigneşte-L! Şi când au ajuns la locul ce se cheamă al Căpăţânii, L-au răstignit acolo pe El şi pe făcătorii de rele, unul de-a dreapta şi unul de-a stânga. Şi Îl luau în râs şi ostaşii care se apropiau, aducându-I oţet. Şi ziceau: Dacă Tu esti regele iudeilor, mântuieşte-Te pe Tine Însuţi! Şi deasupra Lui era scris cu litere greceşti, latineşti şi evreieşti: Acesta este regele iudeilor. Iar unul dintre tâlharii rastigniţi, Îl hulea zicând: Nu esti Tu Cristosul? Mântuieşte-Te pe Tine Însuţi şi pe noi.Şi celălalt, răspunzând, îl certa, zicând: Nu te temi tu de Dumnezeu, că eşti în aceeaşi osândă. Şi noi pe drept, căci noi primim cele cuvenite după faptele noastre; Acesta însă n-a făcut nici un rău. Şi i-a zis lui Iisus: Pomeneşte-mă, Doamne, când vei veni în împărăţia Ta. Şi Isus i-a zis: Adevărat îţi zic, astăzi vei fi cu Mine în paradis.”  Aleluia

 Pentru reflexie:

 L. Doamne, deseori şi noi ne asemănăm cu iudeii de lângă crucea de pe Calvar şi vrem ca planurile noastre să fie realizate, şi exclamăm: Tu care ai eliberat răul din lume, de ce nu nimiceşti nedreptatea şi răutatea, ura şi gelozia? Tu, care ai vindecat bolile trupului, le-ai redat vederea orbilor, i-ai înviat pe cei morţi, de ce nu-i vindeci pe bolnavi, nu eliberezi pe cei asupriţi de violenţă şi de greutăţi, nu faci dreptate celor asupriţi? Dar acestea nu sunt planurile tale. Deseori, noi vrem un Dumnezeu puternic, drept după dreptatea umană a noastră, şi nu un Dumnezeu care iubeşte, un Dumnezeu care oferă viaţa proprie din iubire şi numai din iubire.

Doamne,dă-ne harul să înţelegem şi să imităm regalitatea Ta de iubire, să răspândim regalitatea ta de reconciliere în lumea de azi, ajută-ne să fim, ca şi fiice ale părintelui Guanella, semn al iubirii tale de Tată, căci numai astfel omenirea va regăsi fraternitatea şi va fi o singură turmă cu un singur Păstor. Fii, Doamne, Regele tuturor oamenilor de azi!  

Pentru a medita şi a face examen de conştiinţă: 
Inscripţia de pe cruce despre care vorbeşte Evanghelia îl arată pe Isus   din Nazaret ca rege al iudeilor, titlu atribuit lui pe bună dreptate, de vreme ce este descendent a lui David, care – după cum vom asculta în prima lectură – a fost învestit cu autoritate regească. Sf. Paul ne spune că Isus este mai mult decât rege al iudeilor, el este “imaginea lui Dumnezeu nevăzut”. Stăpânirea sa este supranaturală, aşa cum sunt şi binefacerile pe care le împarte celor ai săi. Regalitatea regelui David, trăită ca păstor care paşte oile sale, care se pune în slujba supuşilor săi este împlinită pe deplin în Cristos. El pe bună dreptate este regele nostru pentru că se pune în slujirea întregii omeniri şi nu numai, imaginea crudă şi grandiosă a răstignirii ne reprezintă Regele care-şi dăruieşte viaţa pentru fraţi în virtutea acestui spirit de slujire. Avem un rege, Regele Cristos care are crucea ca tron şi coroana de spini ca diademă. O smerită recunoaştere a păcatelor şi rugăciunea plină de credinţă ne deschid porţile împărăţiei sale. Să ne examinăm şi să ne întrebăm deci: 

Suntem noi după adevărata inimă a lui Isus? Aşa cum doreşte şi Părintele Guanella? 
În viaţa noastră de zi cu zi, cât timp acordăm căutării şi meditării adevărului? Ne confruntăm cu „adevărul” care este Isus Cristos sau trăim încă în adevărul relativ al acestei lumi sau a ideilor noastre?  Căutăm oare adevărata hrană ce dăruieşte viaţa veşnică? În toate acţiunile noastre de câte ori am făcut adevărata voinţă a lui Dumnezeu?
Act penitenţial:

   - Doamne, care ai venit să salvezi şi nu să condamni, îndură-te de noi!
   - Cristoase, Bunule Păstor, care mergi în căutarea oii pierdute, îndură-te de noi!
   - Doamne, tu care eşti îndurare infinită, îndură-te de noi!
Să-l aclamăm pe Dumnezeu cu voci de bucurie pentru iertarea sa care ne deschide cerul împărăţiei sale, cu psalmul 47:

T. Toate popoarele bateţi din palme, 
aclamaţi-l pe Dumnezeu cu strigăte de bucurie, 
Căci Preaînalt şi înfricoşător este Domnul, 
mare rege peste tot pământul.
1C. El a supus popoarele sub stăpânirea noastră

Şi naţiunile sub picioarele noastre.


A ales pentru noi moştenire

măndria lui Iacob, pe care îl iubeşte.
2C. Dumnezeu se înalţă în strigăte de bucurie,

Domnul se înalţă în strigăte de trâmbiţă.


T. Cântaţi-i lui Dumnezeu, cântaţi-i!


Cântaţi-i regelui nostru cântaţi-i!


Căci Dumnezeu este rege peste tot pământul,


Cântaţi-i cu măiestrie!

1C. Dumnezeu stăpâneşte peste popoare,

Dumnezeu stă pe tronul său cel sfânt.


2C. Căci ai lui Dumnezeu sunt puternicii pământului,


el se înalţă cu măreţie.  

Cântec

G. Concepţia “davidică” de rege ca unul care paşte, pentru fiecare dintre noi se exprimă pe trei fronturi: noi suntem în acelaşi timp regi, stăpâni, păstori ai vieţii noastre, ai fraţilor pe care Tatăl îi pune lângă noi şi a creaţiei care ne este încredinţată. A fi rege între fraţi înseamnă a fi în slujba lor respectând pe fiecare. A fi păstori ai creaţiei înseamnă a duce universul la acea împlinire care este regenerarea condiţiei iniţiale, în care pământul şi ceea ce conţinea erau “lucruri bune”. Toate alegerile pe care le face orice om în viaţă pentru şi împotriva împărăţiei lui Dumnezeu, adică pentru sau împotriva iubirii lui Dumnezeu şi a fraţilor, dobândesc valoare veşnică atunci când Fiul lui Dumnezeu va veni să judece lumea. “Va şedea pe tronul gloriei sale şi îi va despărţi pe unii de alţii”. Ne spune Isus: „Când va veni Fiul Omului în gloria lui, împreună cu toţi îngerii, atunci se va aşeza pe tronul său de mărire. Şi se vor aduna înaintea lui toate naţiunile, iar el îi va despărţi pe unii de alţii, aşa cum păstorul desparte oile de capre: va pune oile la dreapta sa, iar caprele la stânga. Atunci regele va spune celor de la dreapta sa: „Veniţi binecuvântaţii Tatălui meu, moşteniţi împărăţia care a fost pregătită pentru voi de la crearea lumii (...)”
Între altele, în evanghelia de duminică avem exemplul primului sfânt canonizat de Isus însuşi: tâlharul cel bun. Şi aceasta este o atitudine tipic “regală”: a celui care ştie să 
privească la inima persoanelor, recunoscând răscumpărarea care poate veni chiar şi după o viaţă de greşeli. 
S. Doamne, am înţeles din Cuvântul tău pătrunzător şi adevărat, că esenţialul vieţii nu este a te mărturisi cu cuvintele, dar a practica iubirea concretă faţă de cei săraci 

şi faţă de cei pe care viaţa nu i-a favorizat. Aceasta înseamnă a face voinţa Tatălui tău, 

a  trăi din tine. Doamne, Isuse, tu te identifici cu cei persecutaţi, cu săracii, cu cei slabi, cu cei pe care la Providenţa îi pune pe drumul nostru.Tu ne-ai dat un exemplu clar de viaţă, pe care l-ai cuprins în Evanghelie, în special în fericirile din Predica de pe Munte. 
Semnul că a venit Împărăţia ta se află în faptul că în tine iubirea concretă a lui Dumnezeu ajunge la cei săraci, la marginalizaţi, nu din cauza meritelor lor,  ci pentru condiţia lor de excluşi, de oprimaţi,  pentru că tu eşti Dumnezeu şi pentru că aceştia, care sunt consideraţi cei din urmă, sunt primii tăi fraţi şi fiii Tatălui tău.  Ajută-ne, Doamne, să înţelegem că a neglija această iubire concretă faţă de săraci, străini, prizonieri,  faţă de cei goi sau cărora le este foame, înseamnă a nu trăi după credinţa în Împărăţia ta şi de a ieşi din logica sa.  A nu avea Iubire înseamnă a te renega pe tine,  pentru că cei săraci sunt fraţii tăi şi sunt tocmai din cauza sărăciei lor.
T. Împărăţia ta, Doamne, este aproape, 

şi noi vrem s-o întâlnim.

Împărăţia ta, Doamne, este ascunsă,

şi noi vrem s-o căutăm.

Împărăţia ta, Doamne, este preţioasă,

şi noi vrem să o dobândim.

Împărăţia ta, Doamne, este pentru cei mici,

şi noi vrem să ne umilim.

Aici intră cel care face voinţa ta, 

şi noi vrem să o împlinim.

Aici intră cel care străluceşte,

şi noi vrem să fim o stea pe firmament.

Aici intră cel care suferă,

şi noi vrem să primim suferinţa.

Fă-ne, Doamne, părtaşi la Împărăţia ta. Amin.
Glorie lui Cristos
Glorie lui Cristos,

Azi şi-n veşnicie,

Glorie, el va veni,

E speranţa tuturor.
	1
	Fii lăudat, din cer venit

Cu sângele tău, păcatul l-ai şters

Pe noi tu din moarte ne-ai ridicat

Ca în tine una să fim!

Amin! Aleluia!


	

	2
	Fii lăudat, viaţă a lumii

Umil pe cruce tu ai murit

Să dai omenirii veşnică viaţa

Ca în tine una să fim!

Amin! Aleluia!


	

	3
	Fii lăudat, Ceresc Păstor

Pentru omenire eşti mântuire

Totul prin tine va învia

Ca în tine una să fim!

Amin! Aleluia!


	

	4
	Fii lăudat, Pâine a vieţii

Hrană cu trupul, tu ni te-ai dat

Saturi tot omul ce-nfometează

Ca în tine una să fim!

Amin! Aleluia!


	

	5
	Fii lăudat, Fiu preaiubit

Prezent ascuns în cerescul dar

Oamenii ştiu, lor te dăruieşti

Ca în tine una să fim!

Amin! Aleluia!


	

	
	
	


Numai Dumnezeu poate da credinţa;

noi însă putem da mărturie.

Numai Dumnezeu poate da speranţa;

noi însă putem sădi încredere în fraţii noştri.

Numai Dumnezeu poate da iubire;

noi însă putem să-i învăţăm pe cei de lângă noi
 să iubească.

Numai Dumnezeu poate da pace;

noi însă putem semăna unitate în jurul nostru.

Numai Dumnezeu poate da putere;

noi însă putem oferi sprijin celor care sunt descurajaţi.

Numai Dumnezeu poate face lucruri ce par cu neputinţă;

noi însă  putem face ceea ce ne stă în putinţă.

Numai Dumnezeu îşi este suficient sieşi

însă El preferă să poată conta pe noi…

Numai Dumnezeu este adevăr;

însă noi putem să-l facem cunoscut celorlalti.

Numai Dumnezeu este lumina;

noi însă putem să facem ca ea să strălucească

 înaintea altora.

Numai Dumnezeu este viaţa;

noi însă putem să facem să renască în ceilalţi 
dorinţa de a trăi.

